दुर्ग : मंगलवार के दोपहर बीएसपी के फाउंड्री शॉप म गैस लीकेज के बाद आग लग गिस। ऐकर चपेट म आए ले तीन कर्मचारी झुलस गिस, जेला पहिली मेन मेडिकल पोस्ट ले जाए गिस। वहां ले सेक्टर-9 अस्पताल के बर्न वार्ड म भर्ती करे गिस। सबो घायल मन के स्थिति खतरा ले बाहिर बताए जात हे।
जानकारी के अनुसार मंगलवार के दोपहर ढाई बजे संयंत्र के फाउंड्री शॉप म कोक ओवन गैस पाइप लाइन ल बंद करके मरम्मत कार्य बर वोकर वाल्व बंद करे जात रहिस हे । इही दउरान कोक ओवन गैस लीकेज हो गिस ऐकर बाद उहां आग लगे ले उहां काम करत तीन कर्मचारी संजीव, शत्रुहन, सत्यविजय झुलस गिस। तीनों झुलसे कर्मचारी एस-5 ग्रेड के बताए जात हे।
झुलसे कर्मचारी मन ल पहिली मेन मेडिकल पोस्ट प्राथमिक उपचार बर ले जाए गिस जिहां तीनों कर्मचारी मन के स्थिति ल देखते मेन मेडिकल पोस्ट ले सेक्टर-9 अस्पताल रेफर कर दे गिस जिहां वोमन ल बर्न वार्ड म ले जाके भर्ती कर दे गिस । तीनों कर्मचारी मन के बर्न वार्ड म इलाज चलत हे । तीनों कर्मचारी खतरा ले बाहर हे।
hne_Deva hne_Deva hne_Deva